
Република Србија

Град Крагујевац

Градска управа за друштвене делатности

и послове са грађанима

Број: 400-296/21-XXV
Датум: 16. март 2021.год.

К р а г у ј е в а ц

Градска управа за друштвене делатности и послове са грађанима на основу члана 3. Правилника о начину, поступку и критеријумима за остваривање права за доделу средстава за подстицање програма/пројеката или финансирање недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Сл. лист града Крагујевца“ број 39/20 – пречишћен текст), упућује

ПОЗИВ ЗА ЈАВНУ РАСПРАВУ

о

Нацрту закључка о одређивању приоритетних области за које ће бити расписан

Јавни конкурс за расподелу средстава за финансирање/суфинансирање  програма  удружења/организација којима се доприноси унапређењу здравствене заштите у 2022.години
Позивају се грађани/ке града Крагујевца, као и удружења/организације грађана/ки која делатност обављају на територији града Крагујевца ( у даљем тексту : предлагачи)  да дају своје предлоге и мишљења поводом Нацрта закључка о одређивању приоритетних области за које ће бити расписан јавни конкурс за расподелу средстава буџета града Крагујевца за финансирање/суфинансирање програма удружења/организација којима се доприноси унапређењу здравствене заштите у 2022.години.
Нацртом закључка су одређене као приоритетне области, које тематски треба да буду обрађене кроз предлоге програма, који ће се реализовати у 2022. години и који треба да допринесу унапређењу здравствене заштите, а за које ће бити расписан Јавни конкурс за расподелу средстава за финансирање/суфинансирање средствима буџета града Крагујевца у 2022.години.

        Предлог/зи се може/могу упутити у периоду од 17.марта 2021.године закључно са даном 25. март 2021.године.

Јавна трибина (у организацији Градске управе за друштвене делатности и послове са грађанима), одржаће се дана 25.марта 2021.године са почетком у 9 часова, у Крагујевцу, улица Трг слободе  број 3 сала 105 Зграде Градске управе, на којој ће бити ‘’сведена‘’ јавна расправа, односно учесницима ће бити презентовани сви пристигли предлози, односно Извештај о пристиглим предлозима, мишљењима и примедбама, о којима ће се отворити расправа и извршити избор члана и заменика члана Комисије – представника/це стручне јавности, који/е ће узети учешће у раду Комисије, по расписаном Јавном конкурсу за финансирање/суфинансирање програма   удружења/организација којима се доприноси унапређењу здравствене заштите у 2022.години.


Предлози се упућују искључиво писаним путем, на следећи начин:

· непосредном предајом Градској управи за друштвене делатности и послове са грађанима – Одељењу за здравствену заштиту  – канцеларија број 217 - Крагујевац улица Трг слободе број 3 , у периоду од 17.марта 2021.године, закључно са даном 25.март 2021.године, радним данима у времену од 7 часова 30 минута  до  15 часова,

· слањем на адресу е-поште: djmarija@kg.org.rs назнаком: ‘’Предлог/мишљење/ примедба за јавну расправу’’

Представници/е Града Крагујевца, односно надлежне Градске управе, који/е ће спровести јавну расправу и јавну трибину) биће: др Гордана Дамњановић, чланица Градског већа за здравствену и социјалну заштиту, у својству председавајуће и Марија Ђорђевић, начелница Одељења за здравствену заштиту –  у својству записничарке.

По окончању Јавне расправе, Градска управа за друштвене делатности и послове са грађанима ће донети Закључак о одређивању приоритетних области и расписати јавни конкурс за расподелу средстава буџета града Крагујевца за финансирање/суфинансирање програма удружења/организација којима се доприноси унапређењу здравствене заштите у 2022.години., о чему ће јавност бити благовремено обавештена.

